Гайнрих Шлиман

Гайнрих Шлиман, , *6. януар 1822, Нойбуков, Германия – †26. децембер 1890, Неапол, Италия — нѣмецкый бизнисмен, самоукый археолог, объявитель Трои, Микен и Тиринсу.Kuiper, Kathleen and Daniel, Glyn EdmundАвилова Л. И

 Живот и заслугы 
Замала любив приповѣдкы отця о старовѣкой Греции, стихы Гомера, а з часом научив ся давногрецкый и сучасный грецкый язык, ай вельо иншых языкох. Здобыв велике богатство в часѣ калифорнийской золотой горячкы (1848–1851) и як войсковый лиферант на Крымской войнѣ (1853–1856), и годен быв лишити бизнис и оддати ся аматерской археологии. В року 1873 на Гиссарлыку,Гиссарлык, што по турецкы означать «малый замок», — грунок вышков 40 м, положеный о 4,5 км од нынѣшной береговой линии, в долинах рѣк Мендерес и Дюмре, при входѣ з Егейского моря в пролив Дарданелы. (Толстиков В. П.) Турция, он объявив позостаткы давной Трои, котры подтвердили историчны подѣи Троянской войны, и поклад из золотых красуток («Сокровище Приама»), котры он вышмугльовав зоз краины. Понеже османска влада веце го не хотѣла там видѣти, ишов на далшы роскопы Микен до Греции, де найшов ещи май безцѣнны позостаткы и сокровища.

По часѣ, в року 1882, удало ся му обновити гледаня на Гиссарлыку и дале працовав уже зоз фаховым археологом Вилгелмом Дерпфелдом подля модерной техникы и май точно роскрываючи стратиграфию. В року 1884 они роскопали велику твердыню в Тиринсу. Зато же Шлиман справовав ся, як бизнисмен, быв в археологии дилетант, вельо ся занимав саморекламов, его роботы треба приимати з осторожностьов. Але роскопы Шлимана помогли значно розвити историчны знаня и популаризировати археологию. Зато, же Шлиман не творив ся на академичне вызнаня и репутацию, его заслугы были оцѣнены лем по его смерти.Бузескул В. П. 

В наш час, зважуючи заслугы и хыбы Гайнриха Шлимана, не треба забывати, же он во своих изгледанях практично не мав попередникох, бо вшиткы поважны роскопы другой половкы XIX. стороча, при котрых ся выпрацовали модерны методы полевых изгледовань, зачали ся уже по первых роскопах Шлимана, циже по року 1873. Без сомнѣву, троянскы роскопы з методичныма хыбами, котрых ся допустив самоук археолог послужили, парадоксно, катализатором процесса скоршого вывоя европской полевой археологии.Толстиков В. П.

 Интересны факты 
 Многы фаховы археологы оспорьовали тверджѣня Шлимана, же его объявлѣня то Троя, описана у Гомера, але Шлиман финанцовав выправу археологох на мѣсто роскопох в року 1898, а в яри 1890 меджинародна конференция рѣшила спор на хосен Шлимана.
 Подля сучасной наукы, то, што найшов Шлиман, однесене ку май давному слою Троя IIg, датованому роками 2400–2200 до н.е., циже ку добѣ ранньой бронзы, котра од Троянской войны (слои Троя VI и Троя VII) была скорше вецей як на тысяч рокы.
 Шлиман писав дневникы, але в тестаментѣ заказав их публиковати скорше як через 100 рокы по своей смерти, и аж тогды ся выявило, же многе, што написав в роскошных выданях о своих объявлѣньох, не одповѣдать тому, што пише в дневниках?
 коли Шлиман обгледав тото мѣсто, де подля опису Гомера мала быти Троя, не нашов нич и росчарованый хотѣв ся вернути, але запоздив на шифу; ту го в приставѣ стрѣтив англицкый конзул Фрэнк Калверт, котрый ся розумѣв на археологии и порадив му копати на Гисарлыку. котрый уже наполы быв тогды в его приватной властности — ещи еден серенчливый трафунок, котрыма повный живот Шлимана?

 Жерела и одказы 





 Референции 

Катеґорія:Археологы
Катеґорія:Бизнисмены
Катеґорія:Персоналии 19. стороча
Катеґорія:Троя
Катеґорія:Атены